Diversiteti në pyje
Projekti BiodiversiTree i Qendrës Kërkimore Mjedisore të Institutit Smithsonian studion pyjet në shkallë madhore
Jeta në tokë varet nga pyjet për oskigjenin. Pyjet shërbejnë si strehië për specie bimësh dhe kafshësh, parandalojnë erozionin e tokës, dhe ndihmojnë për mbajtjen e ngrohjes globale nën kontroll. Një projekt i rëndësishëm është duke u realizuar në Qendrën Kërkimore Mjedisore të Institutit Smithsonian afër Uashingtonit, për të studiuar pyjet në një shkallë të gjerë. Një pyll i ri do të mbillet plotësisht vitin e ardhshëm dhe do të mbulojë dhjetë fusha me 35 mijë pemë. Shkencëtari i institutit Smithsonian John Parker bëri planet për këtë projekt, të njohur si BiodiversiTree. ë ai. Zoti Parker shpreson të vërtetojë se diversiteti ka rëndësi në një shkallë të madhe, ndërsa pemët rriten me kalimin e kohës. Ata janë mbjellë pranë një pylli natyror dhe mbi një lumë që derdhet në Gjirin Çesapik, grykëderdhja më e madhe e Amerikës dhe një burim i madh uji të pijshëm për miliona njerëz. Zoti Parker thotë se cilësia e ujit nga këtu është e keqe, e përkeqësuar nga rrëshqitjet e lëndëve ushqyese këtu afër, duke përfshirë këtë ish-fushë misri. Mbledhja e të dhënave vazhdon. Hulumtuesja nga Instituti Kërkimor i Smithsonianit Susan Cook Patton dhe stazhistja Emily Dubois mbledhin mostra gjethesh për të parë se si janë fidanët tani pas gjashtë muajsh që kur u mbollën. Gjethet analizohen në laboratorin e saj. Zonja Cook Patton thotë se të dhënat ndihmojnë me krijimin e një ideje se si do të duket pylli gjatë shekullit të ardhshëm. Dhe prania e pyllit në peizazh do të jetë mbresëlënës. Tani për tani, edhe pse është e vështirë për t’i gjetur pemët mes barit të gjatë , vullnetari Phil Bishop kujton kur ai vetë mbolli 600 fidanë. Ai thotë se u lodh shumë, por ishte i gëzuar që ndihmoi. Por, shton ai, puna vullnetare është e mirë për shpirtin dhe – në rastin e BiodiversiTree – e mirë për tokën, gjithashtu.